|  |  |  |  |  |  |  |
| --- | --- | --- | --- | --- | --- | --- |
|  |  |  | **Обща матрица за писмен изпит по български език BG L1\*** |  |  |  |
| **Задачи** | **Компетентности** | **Процентно съотношение** | **Очакван резултат** | **Въпрос/и** | **Оценяване** | **Брой точки** |
| **Първа част**  **Непознат медиен текст**  **Въпрос 1** | **Четене**  **Разбиране и**  **интерпретиране/тълкуване**  **Прилагане на критическо мислене**  **Научна компетентност** | **15%\*\*** | * Разбира общия смисъл на текста. * Схваща значими подробности. * Определя жанра на текста. * Определя стилно-езиковите средства за изразяване на гледната точка. * Определя и осмисля основната идея. * Осмисля начините на авторовата аргументация и представянето им. * Основава се на езиковите и културните си знания, за да осмисли задълбочено текста. * Определя и разбира темите, фактите и техния контекст. * Използва съответстващите на тематиката езикови средства. | Въпрос 1 | Критерии за оценяване/скала за оценяване | 15 |
| **Писане**  **Аргументиране/ разсъждение**  **Езикови компетентности** | **15%\*\*** | * Създава писмен текст, за да убеди или да отхвърли определена идея. * Може да прави логично тълкуване на сложни текстове. * Изразява критически поглед върху съответния текст. * Представя целенасочена аргументация на личната позиция. * Създава структуриран текст, съобразен с дадените инструкции и с контекста. * Използва точен език с правилни синтаксис, лексика, правопис и регистър * Използва подходящи стилно-езикови средства за постигане на убедителност и въздействие |  | Критерии за оценяване/скала за оценяване | 15 |
| **Общо Първа част** |  | **30%** |  |  |  |  |
| **Втора част**  **Литературен текст**  **Въпрос 2**  **Непознат литературен текст**  **Въпрос 3**  **Есе върху изучавани произведения/теми** | **Четене**  **Разбиране и**  **интерпретиране/тълкуване**  **Изразяване на критическо мислене**  **Научна компетентност** | 35%\*\* | * Разбира даден текст и определя неговия жанр. * Анализира и интерпретира дадения текст. * Прилага знания за строежа и функционирането на дадения текст. * Схваща значими подробности, нюанси и имплицитно измерение на текста. * Прилага адекватни езикови и културни знания, за да анализира текста. * Осмисля контекста и възприема литературните и естетически внушения, като прилага критично отношение. | Въпрос 2 | Критерии за оценяване/  скала за оценяване | **35** |
| **Писане**  **Аргументиране/**  **разсъждение**  **Езикови компетентности** | 35%\*\* | * Структурира ясни отговори на поставените въпроси. * Представя логични и добре структурирани аргументи. * Изразява своята гледна точка, като прилага критично отношение. * Интерпретира художествените смисли съобразно поставен проблем. * Прилага знания за строежа и функционирането на литературната творба и изясняване на зададени проблеми * Използва точен език с правилни синтаксис, лексика, правопис и регистър. | Въпрос 3 |  | **35** |
| Общо Втора част |  | 70 % |  |  |  |  |
| TOTAL |  | 100% |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| ОТЛИЧЕН | МНОГО ДОБЪР | ДОБЪР | ЗАДОВОЛИТЕЛЕН | ДОСТАТЪЧЕН |  | СЛАБ | МНОГО СЛАБ |
| 100-90 | **89-80** | **79-70** | **69-60** | **59-50** |  | **49-21** | **20-0** |

\*Матрицата е разработена на основание двата документа, за да се осигури взаимовръзка между всички програми за L I : Descripteurs des niveaux atteints pour tous les L I - cycle secondaire (2018-09-D-57-en-fr-de-3), Structure des examens écrits et oraux de L 1 au Baccalauréat européen (2020-01-D-41-en-1)

\*\*Процентното съотношение е примерно и може да варира между 30% и 70% за всяка част от изпита.

|  |  |  |  |  |  |  |
| --- | --- | --- | --- | --- | --- | --- |
|  |  |  | **Обща матрица за писмен изпит по български език BG L1\*** |  |  |  |
| Задачи | Компетентности | Процентно съотношение | Очакван резултат | Въпрос/и | Оценяване | Брой точки |
| **Първа част**  **Непознат медиен текст**  **Въпрос 1** | **Четене**  **Разбиране и**  **интерпретиране/**  **тълкуване**  **Изразяване на критическо мислене**  **Научна компетентност** | **15%\*\*** | * Разбира общия смисъл на текста. * Схваща значими подробности. * Определя жанра на текста. * Определя стилно-езиковите средства за изразяване на гледната точка. * Определя и осмисля основната идея. * Осмисля начините на авторовата аргументация и представянето им. * Основава се на езиковите и културните си знания, за да осмисли задълбочено текста. * Определя и разбира темите, фактите и техния контекст. * Използва съответстващите на тематиката езикови средства. | Въпрос 1 | Критерии за оценяване/скала за оценяване | 15 |
| **Писане**  **Аргументиране/ разсъждение**  **Езикови компетентности** | **15%\*\*** | * Създава писмен текст, за да убеди или да отхвърли определена идея. * Може да прави логично тълкуване на сложни текстове. * Изразява критически поглед върху съответния текст. * Представя целенасочена аргументация на личната позиция. * Създава структуриран текст, съобразен с дадените инструкции и с контекста. * Използва точен език с правилни синтаксис, лексика, правопис и регистър * Използва подходящи стилно-езикови средства за постигане на убедителност и въздействие |  | Критерии за оценяване/скала за оценяване | 15 |
| **Общо Първа част** |  | **30%** |  |  |  |  |
| **Втора част**  **Литературен текст**  **Въпрос 2**  **Непознат литературен текст**  **Въпрос 3**  **Есе върху изучавани произведения/теми** | **Четене**  **Разбиране и**  **интерпретиране/**  **тълкуване**  **Изразяване на критическо мислене**  **Научна компетентност** | 35%\*\* | * Разбира даден текст и определя неговия жанр. * Анализира и интерпретира дадения текст. * Прилага знания за строежа и функционирането на дадения текст. * Схваща значими подробности, нюанси и имплицитно измерение на текста. * Прилага адекватни езикови и културни знания, за да анализира текста. * Осмисля контекста и възприема литературните и естетически внушения, като прилага критично отношение. | Въпрос 2 | Критерии за оценяване/скала за оценяване | **35** |
| **Писане**  **Аргументиране/**  **разсъждение**  **Езикови компетентности** | 35%\*\* | * Структурира ясни отговори на поставените въпроси. * Представя логични и добре структурирани аргументи. * Изразява своята гледна точка, като прилага критично отношение. * Интерпретира художествените смисли съобразно поставен проблем. * Прилага знания за строежа и функционирането на литературната творба и изясняване на зададени проблеми * Използва точен език с правилни синтаксис, лексика, правопис и регистър. | Въпрос 3 | Критерии за оценяване/скала за оценяване | **35** |
| Общо Втора част |  | 70 % |  |  |  |  |
| Общо |  | 100% |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| ОТЛИЧЕН | МНОГО ДОБЪР | ДОБЪР | ЗАДОВОЛИТЕЛЕН | ДОСТАТЪЧЕН |  | СЛАБ | МНОГО СЛАБ |
| 100-90 | **89-80** | **79-70** | **69-60** | **59-50** |  | **49-21** | **20-0** |

\*Матрицата е разработена на основание двата документа, за да се осигури взаимовръзка между всички програми за L I : Descripteurs des niveaux atteints pour tous les L I - cycle secondaire (2018-09-D-57-en-fr-de-3), Structure des examens écrits et oraux de L 1 au Baccalauréat européen (2020-01-D-41-en-1)

\*\*Процентното съотношение е примерно и може да варира между 30% и 70% за всяка част от изпита.

**БЪЛГАРСКИ ЕЗИК BGL1**

**Примерен вариант BACC 2021**

**Дата: ……………… 2020 г.**

**Времетраене: 240 мин.**

**Разрешен помощен материал: никакъв**

**Специални забележки: изпълнението на трите задачи е задължително.**

**ПЪРВА ЧАСТ – 30 т.**

**ЗАДАЧА 1*. Прочетете текста и коментирайте авторовата позиция и начините, по които тя е защитена, и изразете Вашата позиция по проблема в текста, като се аргументирате.***

**Ние сме направени от това, което изричаме. Внимавайте какво изричате!**

*Слово на писателя Георги Господинов, произнесено пред паметника на Св. Св Кирил и Методий на 24 май*

"За мен няма съмнение, че това е най-хубавият български празник, защото честваме нещо толкова крехко, ръкотворно и неръкотворно като буквите и езика. Това не е празник на оръжието, на някоя славна победа или поражение. Няма батални сцени, предателства, реки от кръв, с каквито е пълна човешката история. Щастливи сме, че имаме един ден, в който честваме светлото и всекидневно чудо на езика.

Да, това е всекидневен празник, колкото и парадоксално да звучи. Всеки ден, докато говорим, ние сме в невидимата работилница на езика и извършваме една невидима работа по него. Може би, ако си го припомняме по-често, ще имаме повече респект, защото в тази работилница са били първомайстори Св. Св. Кирил и Методий, Климент Охридски, Константин Преславски, Паисий и Софроний, Ботев и Яворов, Вазов. Ние сме само смирени чираци там. Да не го забравяме!

Уважаеми съграждани, най-трайното нещо по нашите земи ще се окажат буквите. Помислете си какво друго е останало от IX век насам, което продължаваме да ползваме днес всеки ден! Падали са царства и крепости, села и манастири, империи са идвали и са си отивали... Колко пъти сме били разделени в раздори и несъгласия?! Някой беше казал, че завижда на французите, които толкова дълго са строили „Нотр Дам”. Това значи, че са били на едно мнение цели 2-3 века. Та ние, дето иначе трудно сме на едно мнение за няколко поредни години, цели 12 века пазим тези трийсетина букви, пренасяме ги и ги празнуваме от Възраждането насам. Не е ли това чудо?! Езикът, културата и литературата са онова невидимо лепило, което ни държи заедно. Без тях щяхме да сме просто шепа хора под празно небе, както би казал Яворов.

За чудото на езика и четенето ми се ще да кажа няколко думи днес. За това какво може да направи литературата по време на криза. Може прости неща. Най-напред да ни даде език за самата криза, да можем да я изговорим. Никоя криза не е по-страшна от неизречената. Второ – да бъде алтернативен източник на енергия и смисъл, защото тази криза тук и по света отдавна не е само икономическа. Тя е и културна, екзистенциална, криза на усещането за бъдеще. Нека ми простят политиците и икономистите, но ми се струва, че литературата все още знае повече за човека и ако финансистите четяха книги, кризите ни наистина щяха да са различни.

Какво още може литературата?! Нищо и всичко. Да утеши. Мисля, че литературата все по-често ще се връща към тази си позабравена роля - да застане на страната на губещите, да добави още живот към и без това обидно малкото време, което ни е отпуснато. Моето тяло е ограничено, както във времето, така и в пространството, но литературата ме снабдява с животите на всичко, за което чета.

Какво още?! Да създава вкус. Това никак не е за подценяване, не е просто естетика. Човекът с вкус по-трудно се поддава на евтина пропаганда, развива съпротива срещу бездарието, а това вече е политически акт.

Дами и господа, сигурен съм, че всеки свързва този празник най-напред с детството си. Като кажем „24 май”, ние се виждаме като деца. Така или иначе, пред езика винаги сме деца. Можем да си спомним удоволствието от първата изписана дума, от първата книга, която сме държали. Най-хубавото, което можем да направим сега - това е към родителите - е да предадем чудото на четенето на нашите деца. Нека гледат родителите си четящи. Нека те самите, децата, държат в ръцете си книга, да имат памет, че са държали книга, защото и тази памет ще изчезне.

Към учениците, защото техен е този празник най-вече. Нека сега родителите се разсеят малко и не ни слушат. Млади приятели, четенето не е измислено само заради изпитите, не го намразвайте! Ще го кажа по-тихо: книгите помагат, когато си влюбен, защото влюбването е да онемееш и да търсиш нов език, нови думи, специални думи. Това сега важи за всички – влюбването е да съчиняваш непрекъснато другия. В този смисъл всички сме съчинители и писатели поне два пъти в живота си – като деца и като влюбени. Дами и господа, ние всички сме наематели на езика, на неговия дом. Даден ни е за кратко, за един човешки живот. Начинът, по който живеем в дома на езика си. не е по-различен от начина, по който живеем в истинските си домове. Свързани са повече, отколкото подозираме. Езикът е част от всекидневната ни култура на живеене. Ние сме направени от това, което изричаме. Внимавайте какво изричате! Първо се учим на буквите да четем книги, а после книгите ни учат да четем всичко останало и най-първо себе си.

Позволете ми да завърша тази наивна възхвала на четенето с една история. През май 1651 г. в свети град Рим излиза първата печатна книга на новобългарски език „Абагар” на Филип Станиславов. Отпечатана е на 5 големи листа от италианска тънка и груба хартия. Това едновременно е книга и амулет за защита и изцеление. В послесловието й авторът пише, че тази книга се харизва на българския народ да се носи наместо свети мощи. Светите мощи на езика. 3 века по-късно, когато през 1944-1945 г. дядо ми трябвало да се бие нейде из унгарските блата, винаги си носел в джоба на шинела едно писмо от къщи с първите криво написани думи на баща ми. Вярваше, че благодарение на този амулет оцелял през всички битки. Дори да сме най-големите скептици и ироници, докато пишем и четем, без да си даваме сметка, упражняваме чудото на езика.

Дами и господа, скъпи съграждани, честит език! Честити букви! Честито чудо на езика!"

Източник:<https://www.actualno.com/culture/nie-sme-napraveni-ot-tova-koeto-izrichame-vnimavajte-kakvo-izrichate-news_425749.html>

**ВТОРА ЧАСТ – 35 т.**

**ЗАДАЧА 2. *Прочетете следния неизучаван текст - „ Писмо“ от Никола Вапцаров от цикъла „Песни за една страна“ и анализирайте творбата, като интерпретирате нейния художествен смисъл и извлечете основните смислови послания.***

***Направете структурен коментар за цената на свободата в поезията на Вапцаров.***

Адрес:

Сеньора

Франческа Лаборе

ХУЕСКА

Майко,

Фернандес убит!

Фернандес

зарит в земята!

Фернандес

го няма днес!

Фернандес

лежи в полята

пред стените

на Мадрид.

Той бе толкова добър,

те защо ми го убиха?

И след неговата смърт

боят им нима ще стихне?

Майко, само теб една

мойта скръб да кажа мога.

Знаеш как е през война,

колко са сълзите много. –

Взреш се в нечии очи

и утеха в тях подириш,

ала скръб и там горчи

и сълзи, сълзи напират...

Може би е брат умрел,

може би любим е паднал,

може би един шрапнел

е отнел прекрасна младост. Може би сега и тя

като мен напразно чака,

ала влажната земя

го държи в прегръдка яка...

Майко, ти не го кори,

че отиде да се бие.

Фернандес бе прав, дори

мисля, че грешиме ние. –

Само той от нас прозре

истина една в живота –

по-добре е да умреш,

вместо да живееш скотски.

Хляб си имахме. Един

бе достатъчен за двама.

Но за бъдещия син

щеше ли да стигне, мамо?

После има друго. То

някак мъчно се разбира.

Тръгват. Бият се. Защо?

Само хлябът ли ги сбира?

Днес погребваха стоте,

дето ги зари блиндажа.

Аз с очите си видех,

но не мога да разкажа

колко странно бе това,

колко чудно бе за мене,

как във нова светлина

бяха хората огрени.

Аз видях, видях за миг

през дъските на ковчега,

през ковчежните дъски

те ръцете си протегат.

Те се сливат в свойта смърт,

във един човек се сливат

и в очите им горят

пламъци на смърт щастлива...

Изведнъж разбрах, че той

все пак трябваше да иде.

Милият, загина в бой

и не ще го вече видя.

Майко, Фернандес убит!

Фернандес го няма, мамо!

Фернандес лежи зарит!

Поплачи за младостта му.

Но пред стария мълчи! –

Тази скръб ще го разнищи.

Скрито нейде поплачи

и не казвай нищо, нищо...

Ако някой разбере,

ако някак той усети,

ти кажи, че сме добре

и очакваме детето.

Ти кажи му: "Долорес

детски приказки се учи.

И те питат с Фернандес

внук ли искаш, или внучка."

Друго да ти пиша, пак

скръб ще бъде, майко моя.

С поздрав: твоя дъщеря

Долорес Мария Гойя.

Източник:<https://www.slovo.bg/showwork.php3?AuID=17&WorkID=116&Level=1>

**ТРЕТА ЧАСТ – 35 т.**

**ЗАДАЧА** **3**. ***Напишете есе на тема Обществото и властта, като използвате познанията си върху „Приказка за стълбата“ от Христо Смирненски.***

**BGL1 Първа част – А коментар на непознат медиен текст (30 т.)**

|  |  |  |  |
| --- | --- | --- | --- |
| **Качествена**  **оценка /10** | **Количествена**  **оценка/30** | **Анализиране и разсъждение/тълкуване** | **Писмено изразяване** |
| A  Отличен  (може да са допуснати някои несъществени грешки)  10-9.0 | 30  29  28  27 | Отлична способност да схваща всички значими подробности, нюанси и имплицитно измерение на текста, като се основава на езиковите и културните си знания, за да разсъждава логично и да осмисля задълбочено текстовете. Проявява се отлично критично отношение. Задълбочено логично тълкуване на текста. | Отлично използване на точен език с правилни синтаксис, лексика, правопис и регистър  Теза, съответстваща на формулирания проблем  Логически последователни и смислово обвързани композиционни части  Целенасочена и задълбочена аргументация |
| B  Много добър  8.9-8.0 | 26  25  24 | Много добра способност да схваща всички значими подробности, нюанси и имплицитно измерение на текста, като се основава на езиковите и културните си знания, за да разсъждава логично и да осмисля задълбочено текстовете. Проявява се много добро критично отношение. Задълбочено тълкуване на текста. | Много добро използване на език с правилни синтаксис, лексика, правопис и регистър и  Теза, съответстваща на формулирания проблем  Логически последователни и смислово обвързани композиционни части с малко пропуски.  Целенасочена и задълбочена аргументация в повечето случаи. |
| C  Добър  7.9-7.0 | 23  22  21 | Добра способност да схваща подробности, нюанси и имплицитни внушения на даден текст, като използва езиковите и културните си знания, за да разсъждава и да осмисля текстовете. Проявява се добро критично отношение**.** | Добро използване на език със сравнително правилни синтаксис, лексика, правопис и регистър  Теза, сравнително съответстваща на формулирания проблем  Логически последователни и смислово обвързани композиционни части с известни пропуски.  Целенасочена и задълбочена аргументация в добра степен |
| D  Задоволителен  6.9-6.0 | 20  19  18 | Задоволителна способност да схваща някои подробности, нюанси и имплицитни внушения на даден текст, като използва езиковите и културните си знания, за да разсъждава и да осмисля текстовете. Проявява се незадълбочено критично отношение. | Задоволително използване на език с относително правилни синтаксис, лексика, правопис и регистър  Теза, съответстваща в известна степен на формулирания проблем  Наличие на някои логически последователни и смислово обвързани композиционни части  Ограничена целенасочена и задълбочена аргументация |
| E  Достатъчен  (среден)  5.9-5.0 | 17  16  15 | Известна способност да схваща някои подробности, нюанси и имплицитни внушения на даден текст, като използва езиковите и културните си знания, за да разсъждава и да осмисля текстовете. Проявява се повърхностно критично отношение**.** | Ограничено използване на език с понякога правилни синтаксис, лексика, правопис и регистър  Теза, почти несъответстваща на формулирания проблем  Наличие на изолирани логически последователни и смислово обвързани композиционни части  Повърхностна аргументация. |
| F\*  Незадоволителен  (слаб)  4.9-3.0 | 14, 13 12, 11 10, 9 | Незадоволителна способност да схваща подробности нюанси и имплицитни внушения на даден текст и да използва езиковите и културните си знания, за да разсъждава и да осмисля текстовете. Не се проявява критично отношение | Използва се език с неправилни синтаксис, лексика, правопис и регистър.  Теза, несъответстваща на формулирания проблем/липса на теза  Липса на логически последователни и смислово обвързани композиционни части и аргументация |
| FX**\***  Слаб  (много слаб)  2.9-0 | 8, 7, 6  5, 4, 3  2, 1, 0 | Неразбиране на подробности, нюанси и имплицитни внушения на даден текст и не може да използва езиковите и културните си знания, за да разсъждава и да осмисли текстовете. Не се проявява критично отношение. | Използва се език с неправилни синтаксис, лексика, правопис и регистър.  Липса на теза  Липса на логически последователни и смислово обвързани композиционни части |

**BGL1 Втора част A- коментар на непознат литературен текст (35 т.)**

|  |  |  |  |
| --- | --- | --- | --- |
| **Качествена**  **оценка /10** | **Количествена**  **оценка/35** | **Анализиране и разсъждение/тълкуване** | **Писмено изразяване** |
| A  Отличен  (може да са допуснати някои несъществени грешки)  10-9.0 | 35  34  33  32 | Отлична способност да схваща всички значими подробности, нюанси и имплицитно измерение на текста, като се основава на езиковите и културните си знания, за да разсъждава логично и да осмисля задълбочено текстовете. Проявява се отлично критично отношение. Задълбочено логично тълкуване на текста.  Задълбочени знания за процесите в литературната история  Отлично интерпретиране на художествените смисли съобразно поставен проблем. | Отлично използване на точен език с правилни синтаксис, лексика, правопис и регистър  Теза, съответстваща на формулирания проблем  Логически последователни и смислово обвързани композиционни части  Целенасочена и задълбочена аргументация |
| B  Много добър  8.9-8.0 | 31  30  29  28 | Много добра способност да схваща всички значими подробности, нюанси и имплицитно измерение на текста, като се основава на езиковите и културните си знания, за да разсъждава логично и да осмисля задълбочено текстовете. Проявява се много добро критично отношение. Задълбочено тълкуване на текста. Много добри знания за процесите в литературната история  Много добро интерпретиране на художествените смисли съобразно поставен проблем. | Много добро използване на език с правилни синтаксис, лексика, правопис и регистър и  Теза, съответстваща на формулирания проблем  Логически последователни и смислово обвързани композиционни части с малко пропуски.  Целенасочена и задълбочена аргументация в повечето случаи. |
| C  Добър  7.9-7.0 | 27  26  25  24 | Добра способност да схваща подробности, нюанси и имплицитни внушения на даден текст, като използва езиковите и културните си знания, за да разсъждава и да осмисля текстовете. Проявява се добро критично отношение**.** Добри знания за процесите в литературната история.  Добро интерпретиране на художествените смисли съобразно поставен проблем. | Добро използване на език със сравнително правилни синтаксис, лексика, правопис и регистър  Теза, сравнително съответстваща на формулирания проблем  Логически последователни и смислово обвързани композиционни части с известни пропуски.  Целенасочена и задълбочена аргументация в добра степен |
| D  Задоволителен  6.9-6.0 | 23  22  21 | Задоволителна способност да схваща някои подробности, нюанси и имплицитни внушения на даден текст, като използва езиковите и културните си знания, за да разсъждава и да осмисля текстовете. Проявява се незадълбочено критично отношение. Проявява се задоволително критично отношение**.** Задоволителни знания за процесите в литературната история. Задоволително интерпретиране на художествените смисли съобразно поставен проблем. | Задоволително използване на език с относително правилни синтаксис, лексика, правопис и регистър  Теза, съответстваща в известна степен на формулирания проблем  Наличие на някои логически последователни и смислово обвързани композиционни части  Ограничена целенасочена и задълбочена аргументация |
| E  Достатъчен  (среден)  5.9-5.0 | 20  19  18 | Известна способност да схваща някои подробности, нюанси и имплицитни внушения на даден текст, като използва езиковите и културните си знания, за да разсъждава и да осмисля текстовете. Проявява се повърхностно критично отношение**.** Повърхностни знания за процесите в литературната история. Повърхностно интерпретиране на художествените смисли съобразно поставен проблем. | Ограничено използване на език с понякога правилни синтаксис, лексика, правопис и регистър  Теза, почти несъответстваща на формулирания проблем  Наличие на единични логически последователни и смислово обвързани композиционни части  Повърхностна аргументация. |
| F\*  Незадоволителен  (слаб)  4.9-3.0 | 17 16 15 14, 13 12, 11 10, 9 | Незадоволителна способност да схваща подробности нюанси и имплицитни внушения на даден текст и да използва езиковите и културните си знания, за да разсъждава и да осмисля текстовете. Не се проявява критично отношение. Липса на знания за процесите в литературната история. Липса на интерпретиране на художествените смисли съобразно поставен проблем. | Използва се език с неправилни синтаксис, лексика, правопис и регистър.  Теза, несъответстваща на формулирания проблем/липса на теза  Липса на логически последователни и смислово обвързани композиционни части и аргументация |
| FX**\***  Слаб  (много слаб)  2.9-0 | 8, 7, 6  5, 4, 3  2, 1, 0 | Неразбиране на подробности, нюанси и имплицитни внушения на даден текст и не може да използва езиковите и културните си знания, за да разсъждава и да осмисли текстовете. Липса на критично отношение. Липса на знания за процесите в литературната история. Липса на интерпретиране на художествените смисли съобразно поставен проблем. | Използва се език с неправилни синтаксис, лексика, правопис и регистър.  Липса на теза  Липса на логически последователни и смислово обвързани композиционни части |

**BGL1 Трета част Есе върху изучавани произведения/теми (35 т.)**

|  |  |  |  |  |
| --- | --- | --- | --- | --- |
| **Качествена**  **оценка /10** | **Количествена**  **оценка/35** | **Анализиране и разсъждение** | **Писмено изразяване** | |
| A  Отличен  (може да са допуснати някои несъществени грешки)  10-9.0 | 35  34  33  32 | Отлично разбиране на поставения проблем. Отлично познаване на изучаваните произведения/теми. Задълбочени литературни, езикови и културни знания, Проявява се отлично критично отношение. Задълбочени логични разсъждения и отлично структурирана писмена работа.  Отлично интерпретиране на художествените смисли съобразно поставен проблем.  Недвусмислено изразяване на лична позиция, провокирана от поставения проблем  Отлично умение за полагане на проблема в актуален контекст  Отлично умение за интерпретиране на различни аспекти на проблема | Отлично използване на точен език с правилни синтаксис, лексика, правопис и регистър  Теза, съответстваща на формулирания проблем  Логически последователни и смислово обвързани композиционни части  Целенасочена и задълбочена аргументация  Отлично използване на подходящи стилно-езикови средства за постигане на убедителност и въздействие |
| B  Много добър  8.9-8.0 | 31  30  29  28 | Много добро разбиране на поставения проблем. Много добро познаване на изучаваните произведения/теми. Много добри литературни, езикови и културни знания, Проявява се много добро критично отношение. Много добри логични разсъждения и много добре структурирана писмена работа..  Много добро интерпретиране на художествените смисли съобразно поставен проблем.  Много добро изразяване на лична позиция, провокирана от поставения проблем  Много добро умение за полагане на проблема в актуален контекст  Много добро умение за интерпретиране на различни аспекти на проблема | Много добро използване на език с правилни синтаксис, лексика, правопис и регистър и  Теза, съответстваща на формулирания проблем  Логически последователни и смислово обвързани композиционни части с малко пропуски.  Целенасочена и задълбочена аргументация в повечето случаи.  Много добро използване на подходящи стилно-езикови средства за постигане на убедителност и въздействие |
| C  Добър  7.9-7.0 | 27  26  25  24 | Добро разбиране на поставения проблем. Добро познаване на изучаваните произведения/теми. Добри литературни, езикови и културни знания, Проявява се добро критично отношение. Добри логични разсъждения и добре структурирана писмена работа..  Добро интерпретиране на художествените смисли съобразно поставен проблем.  Добро изразяване на лична позиция, провокирана от поставения проблем  Добро умение за полагане на проблема в актуален контекст  Добро умение за интерпретиране на различни аспекти на проблема | Добро използване на език със сравнително правилни синтаксис, лексика, правопис и регистър  Теза, сравнително съответстваща на формулирания проблем  Логически последователни и смислово обвързани композиционни части с известни пропуски.  Целенасочена и задълбочена аргументация в добра степен  Добро използване на подходящи стилно-езикови средства за постигане на убедителност и въздействие |
| D  Задоволителен  6.9-6.0 | 23  22  21 | Задоволително разбиране на поставения проблем. Задоволително познаване на изучаваните произведения/теми. Задоволително литературни, езикови и културни знания, Проявява се задоволително критично отношение. Задоволително логични разсъждения и относително добре структурирана писмена работа..  Задоволително интерпретиране на художествените смисли съобразно поставен проблем.  Задоволително изразяване на лична позиция, провокирана от поставения проблем  Задоволително умение за полагане на проблема в актуален контекст  Задоволително умение за интерпретиране на различни аспекти на проблема | Задоволително използване на език с относително правилни синтаксис, лексика, правопис и регистър  Теза, съответстваща в известна степен на формулирания проблем  Наличие на някои логически последователни и смислово обвързани композиционни части  Ограничена целенасочена и задълбочена аргументация  Задоволително използване на подходящи стилно-езикови средства за постигане на убедителност и въздействие |
| E  Достатъчен  (среден)  5.9-5.0 | 20  19  18 | Относително разбиране на поставения проблем. Незадълбочено познаване на изучаваните произведения/теми. Повърхностни литературни, езикови и културни знания, Проявява се повърхностно критично отношение. Повърхностни логични разсъждения и не структурирана писмена работа..  Повърхностно интерпретиране на художествените смисли съобразно поставен проблем.  Повърхностно изразяване/липса на лична позиция, провокирана от поставения проблем  Ограничено умение за полагане на проблема в актуален контекст  Ограничено умение за интерпретиране на различни аспекти на проблема | Ограничено използване на език с понякога правилни синтаксис, лексика, правопис и регистър  Теза, почти несъответстваща на формулирания проблем  Наличие на единични логически последователни и смислово обвързани композиционни части  Повърхностна аргументация.  Ограничено използване на подходящи стилно-езикови средства за постигане на убедителност и въздействие |
| F\*  Незадоволителен  (слаб)  4.9-3.0 | 17 16 15 14, 13 12, 11 10, 9 | Липса на правилно разбиране на поставения проблем. Незадоволително познаване на изучаваните произведения/теми. Липса на литературни, езикови и културни знания и критично отношение. Липса на логични разсъждения и структура на писмената работа.  Липса на интерпретиране на художествените смисли съобразно поставен проблем.  Липса на лична позиция, провокирана от поставения проблем  Липса на умение за полагане на проблема в актуален контекст  Липса на умение за интерпретиране на различни аспекти на проблема | Използва се език с неправилни синтаксис, лексика, правопис и регистър.  Теза, несъответстваща на формулирания проблем/липса на теза  Липса на логически последователни и смислово обвързани композиционни части и аргументация  Не се използват подходящи стилно-езикови средства за постигане на убедителност и въздействие |
| FX**\***  Слаб  (много слаб)  2.9-0 | 8, 7, 6  5, 4, 3  2, 1, 0 | Липса на разбиране на поставения проблем. Липса на познаване на изучаваните произведения/теми. Липса на литературни, езикови и културни знания и критично отношение. Липса на логични разсъждения и структура на писмената работа.  Липса на интерпретиране на художествените смисли съобразно поставен проблем.  Липса на лична позиция, провокирана от поставения проблем  Липса на умение за полагане на проблема в актуален контекст  Липса на умение за интерпретиране на различни аспекти на проблема | Използва се език с неправилни синтаксис, лексика, правопис и регистър.  Липса на теза  Липса на логически последователни и смислово обвързани композиционни части  Липса на подходящи стилно-езикови средства за постигане на убедителност и въздействие |